**ZAPISNIK**

**sa 29. sjednice Školskog odbora OŠ Čista Velika**

29. sjednica Školskog odbora OŠ Čista Velika (u daljnjem tekstu: Školski odbor) održana je 29. ožujka 2016. godine u prostorijama OŠ Čista Velika, u Čistoj Velikoj s početkom u 09:00 sati.

Sjednici su nazočni: Andrijana Šunjara, predsjednica Školskog odbora; Magdalena Biluš, Neven Storić, Ante Škarić i Daniel Storić, članovi; Marijan Belamarić, ravnatelj; Silvio Šoda, tajnik škole.

Nisu nazočni: Šime Šunjerga i Ante Tabula

Za zapisničara je postavljen Silvio Šoda.

Predsjednica Školskog odbora je otvorila sjednicu, pozdravila nazočne članove i konstatirala da je broj članova dovoljan za pravovaljano održavanje sjednice i glasanje po pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 28. sjednice
2. Rješavanje natječaja za učitelja matematike na neodređeno puno radno vrijeme (40 sati tjedno)
3. Rješavanje natječaja za učitelja fizike na neodređeno nepuno radno vrijeme (8 sati tjedno)
4. Donošenje Izmjena i dopuna Pravilnika o radu OŠ Čista Velika
5. Razno

***Ad.1****.* Na zapisnik sa 28. sjednice nitko od nazočnih članova nije imao primjedbe te je isti jednoglasno usvojen.

***Ad.2.*** Na natječaj za učitelja matematike na neodređeno puno radno vrijeme prijavilo se 10. kandidata, i to:

* NINA BINIČKI, sveučilišna prvostupnica edukacije matematike, iz Zagreba
* DALIBOR ŠONJIĆ, diplomirani inženjer građevinarstva, iz Šibenika
* JURICA SVIRČIĆ, stručni specijalist menadžmenta, iz Šibenika
* DANICA KOVILIĆ, inženjer građevinarstva, iz Skradina
* DAMIR BRALIĆ, inženjer elektrotehnike, iz Šibenika
* VILMA BARIŠIĆ, diplomirani inženjer geologije, iz Vodica
* AFRODITA REKIĆ, prvostupnik matematike i informatike, iz Bilica
* JOSIPA VUKOREPA, prvostupnik matematike i informatike, iz Šibenika
* JERE KRNČEVIĆ, stručni prvostupnik inženjer elektrotehnike, iz Šibenika
* MARKO GOJČETA, diplomirani inženjer geodezije, iz Šibenika

od svih prijavljenih kandidata jedino Nina Binički, Afrodita Rekić i Josipa Vukorepa zadovoljavaju uvjete natječaja. Ravnatelj Školskom odboru predlaže Ninu Binički, koju Školski odbor jednoglasno prihvaća. Ravnatelj je izvijestio Školski odbor da će probati zamoliti izabranu kandidatkinju da radni odnos započne sa 11. lipnja 2016. godine (sa krajem nastavne godine) kako bi dosadašnji učitelj matematike mogao zaključiti ocjene. Članovi Školskog odbora složili su se sa prijedlogom ravnatelja.

**ZAKLJUČAK**

1. **Prima se Nina Binički na radno mjesto učitelja matematike na neodređeno puno radno vrijeme.**

***Ad.3.*** Na natječaj za učitelja fizike na neodređeno nepuno radno vrijeme prijavila su se 3. kandidata, i to:

* BARISLAV POPARIĆ GRGAS, diplomirani inženjer elektrotehnike, iz Šibenika
* MARKO GOJČETA, diplomirani inženjer geodezije, iz Šibenika
* JERE KRNČEVIĆ, stručni prvostupnik inženjer elektrotehnike, iz Šibenika

Nijedan od prijavljenih kandidata ne zadovoljava uvjete natječaja, a ravnatelj predlaže Barislava Poparić Grgasa na određeno vrijeme do 5 mjeseci zbog nestručnosti djelatnika, sukladno Zakonu o odgoju i obrazovanju u osnovnoj i srednjoj školi. Školski odbor je jednoglasno prihvatio prijedlog ravnatelja.

**ZAKLJUČAK**

1. **Prihvaća se prijedlog ravnatelja za zasnivanjem radnog odnosa na radnom mjestu učitelja fizike sa Barislavom Poparić Grgasom na određeno nepuno radno vrijeme do 05. mjeseci**

***Ad.4.*** ŠkolijeRješenjem MZOS-a, Samostalnog sektora za inspekcijski nadzor (KLASA: UP/I-600-04/16-02/00118, URBROJ: 533-23-16-0002, od 9. ožujka 2016.) naloženo da odredbe članka 24. *Pravilnika o radu Škole* (koje se tiču provjere radnih sposobnosti prije zapošljavanja) usklade sa odredbama članka 105. *Zakona o odgoju i obrazovanju u osnovnoj i srednjoj školi*. S obzirom da u navedenom članku 105. ZOOOSŠ kao uvjet za zapošljavanje nije navedena provedba testiranja kandidata kao poseban uvjet za zasnivanjem radnog odnosa taj je članak u navedenim Izmjenama i dopunama Pravilnika o radu brisan. Članovi Školskog odbora su jednoglasno usvojili Izmjene i dopune Pravilnika o radu.

**ZAKLJUČAK**

1. **Usvajaju se izmjene i dopune Pravilnika o radu OŠ Čista Velika**

***Ad.5.*** Pod točkom *Razno* ravnatelj se osvrnuo na korištenje školske sportske dvorane, od raznih klubova i udruga, kao i na upravljanje dvoranom od strane Grada Vodica, naime dvorana se slabo i netemeljito čisti. Članovi Školskog odbora složili su se sa ravnateljem da treba obavijestiti nadležne u Gradu Vodicama sa utvrđenim nepravilnostima.

Sjednica je završila u 10:15.

**Zapisničar: Predsjednica ŠO:**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

Silvio Šoda Andrijana Šunjara

**KLASA:** 003-06/16-01/02

**URBROJ:** 2182/1-12/1-6-16-2

U Čistoj Velikoj, 29. 03. 2016.